जगराओं के गांव कोठे शेर सिंह का संजीव सिंह तीन साल बाद गिरफ्तार
जगराओं के गांव कोठे शेर सिंह का संजीव सिंह तीन साल बाद गिरफ्तार
भास्करन्यूज | जालंधर
रामामंडीके काकी पिंड के 50 साल के रमेश चंद्र के तीन साल से लापता होने का मामला पुलिस ने सुलझा लिया है। रमेश का मर्डर कर लाश मुकेरियां के पास रेलवे लाइन पर उसी का नौकर संजीव सिंह उर्फ बब्बू (32) फेंक कर आया था। पुलिस ने जगराओं के गांव कोठे शेर जंग के संजीव को गिरफ्तार कर लिया है। उसने तीन साल पहले हुए क्राइम सीन की निशानदेही तक करवा दी है।
जीआरपी पुलिस रमेश को अज्ञात मानकर तीन साल पहले संस्कार करवा चुकी है, मगर जीआरपी ने लाश की फोटो और उसके कपड़े संभाल कर रखे हुए थे, जिसे देखकर रमेश की 70 साल की मां लक्ष्मी देवी ने शिनाख्त कर दी है। संजीव के मुताबिक मालिक जब शराब पी लेता तो उस पर शक करता था कि उसके मालकिन से रिलेशन हैं। ऐसा था ही नहीं, मगर मालिक उसे शराब के नशे में जलील करता था। इसलिए उसने मर्डर की साजिश बनाई थी। संजीव ने माना कि मालिक के मर्डर के बाद वह चैन से एक रात सो सका। मन पर बोझ था, मगर उसके जुर्म से पर्दा उठ जाने से मन का बोझ कम हो गया है।
डीसीपी संदीप शर्मा ने कहा कि लक्ष्मी देवी ने रविवार को शिकायत दी थी कि उसका बेटा तीन साल से लापता है। उसके तीन बच्चे हैं। लक्ष्मी ने बताया था कि उसके बेटे के साथ बब्बू काम करता था, मगर उसका रवैया ठीक नहीं था। डीसीपी ने कहा कि एसीपी मनप्रीत सिंह की सुपरविजन में जांच एसएचओ दविंदर सिंह और चौकी दकोहा के इंचार्ज सेवा सिंह को सौंपी गई थी। बब्बू को हिरासत में लेकर पूछताछ शुरू की तो उसने माना कि उसी ने ही रमेश का मर्डर किया है। रमेश छोटा हाथी चलाता था और वह उसके साथ काम करता है। शाम को अकसर दोनों शराब पीते थे। शराब के नशे में रमेश उस पर मालकिन से रिलेशन का शक कर उसे जलील करता था। 8 मई 2014 को वह नंगलशामा चौक में था। रमेश छोटा हाथी लेकर पहुंचा। उसने रमेश से कहा कि पठानकोट में अच्छा काम मिल रहा है तो दोनों पठानकोट के लिए निकल गए। रास्ते में शराब ली और रमेश को पिलाई।
मुकेरियां से पहले एक जगह फिर शराब पी। रमेश टुन हो चुका था। उसने उसके सिर में रॉड मार दी। रात हो चुकी थी तो लाश उठाकर रेलवे ट्रैक पर रख आया। वहां से सीधा रामामंडी पुल पहुंचा और छोटा हाथी खड़ा कर चला गया। सुबह रमेश की फैमिली उसे ढूंढ रही थी। छोटा हाथी मिल गया, मगर रमेश नहीं। वह फैमिली के साथ थाने में जाकर रमेश के लापता होने की रिपोर्ट लिखवा कर आया था।
डीसीपी ने कहा कि बब्बू को मंगलवार को अदालत में पेश कर रिमांड पर लिया जाएगा।
bho_Deva bho_Deva bho_Deva hin_Deva hin_Deva hin_Deva hin_Deva hin_Deva